 Ilu 24  Enwerela ndị ọjọọ anyaụfụ, ka agụụ gị na ha ịkpakọrịta ghara ịgụ gị.Nihi na ọ bụ ibukọrọ ihe mmadụ ka obi ha na-eche, ọ bụkwa nsogbu ka egbugbere ọnụ ha na-ekwu.A ga-eji amamihe wulite ezinụlọ, a ga-ejikwa nghọta mee ka o guzosie ike.A ga-ejikwa ihe ọmụma mee ka ihe dị oké ọnụ ahịa na ihe ọma niile bara uru jupụta nime ime ụlọ.Onye ji ike ya eme ihe nụzọ amamihe bụ dimkpa, onye nwere ihe ọmụma na-enwekwu ike.Nihi na ị ga-eji ezi ntụziaka buo agha gị, ọtụtụ ndị ndụmọdụ na-emekwa ka e nwee nzọpụta.Ezi amamihe na-adịrị onye nzuzu oké elu; ọ gaghị emeghe ọnụ ya nọnụ ụzọ ámá.Onye ọ bụla nke na-akpa nkata ime ihe ọjọọ, naanị ihe a ga-akpọ ya bụ onye ọkà nechiche ọjọọ.Omume rụrụ arụ nke nzuzu kpatara bụ mmehie, onye na-akwa emo bụkwa ihe arụ nanya ụmụ mmadụ.Ì nwewo obi ịda mbà nụbọchị ahụhụ? Ike gị ga-adị ntakịrị.Napụta ndị a na-akpọgara ọnwụ; gbochiekwa ndị na-adagharị na-aga nebe a ga-egbu ha.Ọ bụrụ na ị sị: Lee! Anyị amaghị banyere ihe a, ọ bụ na onye na-enyocha obi agaghị achọpụta, onye na-elegide mkpụrụ obi gị anya ọ gaghị amata wee kwụọ mmadụ ụgwọ dị ka ọrụ ya si dị?Nwa m, rachaa mmanụ aṅụ, nihi na ọ dị mma; ka mmanụ aṅụ dị ụtọ nke si nụgbụgbọ ya dịrị nokpo ọnụ gị.Notu aka ahụ, mara ihe bụ amamihe nihi mkpụrụ obi gị. Ọ bụrụ na ị chọtawo ya, mgbe ahụ, ọdịnihu dị, a gaghịkwa ebipụ olileanya gị.Echebirila inweta ebe obibi onye ezi omume, dị ka onye ajọ omume na-eme; ebukọrọkwala ihe dị nebe izu ike ya.Nihi na onye ezi omume nwere ike ịda ọbụna ugboro asaa, ma ọ ga-ebilicha; ma ọdachi ga-eme ka ndị ajọ omume sụọ ngọngọ.Mgbe onye iro gị dara, aṅụrịla ọṅụ; mgbe e mere ka ọ sụọ ngọngọ, ka obi gị ghara inwe aṅụrị,ka Jehova wee ghara ịhụ ya, o wee dị njọ nanya ya, o wee kwụsị iweso ya iwe.Ewesola ndị na-eme ihe ọjọọ iwe. Enwerela ndị ajọ omume anyaụfụ.Nihi na ọdịnihu agaghị adịrị onye ọ bụla nke na-eme ihe ọjọọ; a ga-emenyụ oriọna nke ndị ajọ omume.Nwa m, tụọ egwu Jehova, tụọkwa egwu eze. Gị na ndị nnupụisi enwela mmekọrịta.Nihi na ọdachi ha ga-abịa na mberede, nke na ònye ga-ama banyere mkpochapụ nke ndị nnupụisi?Okwu ndị a kwa dịịrị ndị maara ihe: Ile mmadụ anya nihu nikpe adịghị mma.Onye na-agwa onye ajọ omume, sị: Ị bụ onye ezi omume, ndị mmadụ ga-abụ ya ọnụ, mba dị iche iche ga-akọcha ya.Ma ọ ga-adịrị ndị na-abara ya mba mma, a ga-ejikwa ihe ọma gọzie ha.Onye na-asa okwu nụzọ kwụ ọtọ ga-esusu mmadụ ọnụ.Kwadebe ọrụ gị nèzí, kwadebekwara ya onwe gị nubi. E mesịa, wulitekwa ezinụlọ gị.Agbagidela mmadụ ibe gị akaebe mgbe ọ na-enweghị ihe o mere. I mee otú ahụ, ị ga-adị nzuzu nihe i ji egbugbere ọnụ gị na-ekwu.Asịla: Dị nnọọ ka o mere m, otú ahụ ka m ga-eme ya. M ga-akwụ onye ọ bụla ụgwọ dị ka ihe ọ na-eme si dị.Agafere m nakụkụ ubi onye umengwụ, gafeekwa nakụkụ ubi vaịn onye na-enweghị uche.Ma, lee! naanị ahịhịa puchiri ya. Ahịhịa akụwa kpuchiri ya, a kwatuwokwa mgbidi ya e ji nkume wuo.Mụ onwe m wee hụ; m wee malite ichebara ya echiche; m hụrụ ya, m wee mụta ihe a:Ihitụ ụra, irotụ ụra, ịkụkụkọta aka nke nta wee dinara ala,ịda ogbenye gị ga-abịakwa dị ka onye na-apụnara mmadụ ihe, ịda ụkpa gị ga-abịakwa dị ka onye bu ihe agha. 